stanford-oval/wikipedia huggingface dataset:
עונת 2014/2015 בליגה הבלקנית בכדורסל
מתכונת התחרות

לעונה זו נרשמו למפעל כ-10 קבוצות שחולקו לשני בתים של 5 קבוצות.
הקבוצות בכל בית שיחקו במתכונת של שני סבבים, בית וחוץ נגד כל אחת מקבוצות הבית, בסך הכל כ-8 משחקים, משחקים כאשר 4 הראשונות מכל בית העפילו לשלב הבתים השני. והקבוצות שסיימו במקום ה-5 הודחו. בשלב הבתים השני התחרו 8 קבוצות כ-4 בכל בית במתכונות זהה לסבב הבתים הראשון, שני משחקים בית וחוץ מול כל קבוצה, סך הכל 6 משחקים. כאשר בסיום, הראשונה בכל בית מעפילה ישירות לחצי הגמר, והקבוצות שסיימו במקום 3 ו-4 מעפילות לרבע הגמר בהצלבה בין שני הבתים.
סיגל פרישטינה זכתה באליפות הליגה בפעם הראשונה.
שלב הבתים הראשון > בית א'

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות |
| --- | --- | --- | --- | --- | --- | --- | --- | --- |
| 1. | מקדוניה קומאנובו 2009 | 8 | 5 | 3 | 688 | 689 | 1+ | 13 |
| 2. | בולגריה רילסקי ספורטיסט | 8 | 4 | 4 | 691 | 686 | 5+ | 12 |
| 3. | מונטנגרו סוטייסקה ניקשיץ' | 8 | 4 | 4 | 641 | 644 | 3- | 12 |
| 4. | קוסובו קייבי פיה | 8 | 4 | 4 | 685 | 666 | 19+ | 12 |
| 5. | מונטנגרו תאודו טיווט | 8 | 3 | 5 | 612 | 634 | 22- | 11 |
שלב הבתים הראשון > בית ב'

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות |
| --- | --- | --- | --- | --- | --- | --- | --- | --- |
| 1. | מקדוניה קוז'וב גבגליה | 8 | 8 | 0 | 707 | 556 | 151+ | 16 |
| 2. | רומניה מוניצ'יפל קראיובה | 8 | 4 | 4 | 641 | 606 | 35+ | 12 |
| 3. | מונטנגרו מורנר בר | 8 | 4 | 4 | 564 | 542 | 22+ | 12 |
| 4. | קוסובו סיגל פרישטינה | 8 | 4 | 4 | 690 | 691 | 1- | 12 |
| 5. | אלבניה וולאזניה שקודרה | 8 | 0 | 8 | 413 | 620 | 207- | 8 |
שלב הבתים השני > בית ג'

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות |
| --- | --- | --- | --- | --- | --- | --- | --- | --- |
| 1. | קוסובו קייבי פיה | 6 | 4 | 2 | 476 | 480 | 4- | 10 |
| 2. | מקדוניה קומאנובו 2009 | 6 | 4 | 2 | 507 | 505 | 2+ | 10 |
| 3. | רומניה מוניצ'יפל קראיובה | 6 | 3 | 3 | 473 | 439 | 35- | 8 |
| 4. | מונטנגרו מורנר בר | 6 | 1 | 5 | 463 | 495 | 32- | 7 |
שלב הבתים השני > בית ד'

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות |
| --- | --- | --- | --- | --- | --- | --- | --- | --- |
| 1. | מקדוניה קוז'וב גבגליה | 6 | 4 | 2 | 498 | 475 | 23+ | 10 |
| 2. | קוסובו סיגל פרישטינה | 6 | 4 | 2 | 472 | 427 | 45+ | 10 |
| 3. | בולגריה רילסקי ספורטיסט | 6 | 2 | 4 | 459 | 497 | 38- | 8 |
| 4. | מונטנגרו סוטייסקה ניקשיץ' | 6 | 2 | 4 | 391 | 421 | 30- | 8 |
שלב הבתים השני > רבע גמר

|  | קבוצה | משחק 1 | משחק 2 | סיכום |
| --- | --- | --- | --- | --- |
| 1. | בולגריה רילסקי ספורטיסט | 97 | 101 | 198 |
| 2. | מקדוניה קומאנובו 2009 | 85 | 107 | 192 |

|  | קבוצה | משחק 1 | משחק 2 | סיכום |
| --- | --- | --- | --- | --- |
| 1. | רומניה מוניצ'יפל קראיובה | 73 | 70 | 143 |
| 2. | קוסובו סיגל פרישטינה | 77 | 98 | 175 |
שלב הבתים השני > חצי גמר

|  | קבוצה | משחק 1 | משחק 2 | סיכום |
| --- | --- | --- | --- | --- |
| 1. | בולגריה רילסקי ספורטיסט | 62 | 82 | 142 |
| 2. | קוסובו קייבי פיה | 63 | 66 | 129 |

|  | קבוצה | משחק 1 | משחק 2 | סיכום |
| --- | --- | --- | --- | --- |
| 1. | קוסובו סיגל פרישטינה | 85 | 80 | 165 |
| 2. | מקדוניה קוז'וב גבגליה | 61 | 86 | 147 |
שלב הבתים השני > חצי גמר > גמר

|  | קבוצה | משחק 1 | משחק 2 | סיכום |
| --- | --- | --- | --- | --- |
| 1. | קוסובו סיגל פרישטינה | 74 | 80 | 154 |
| 2. | בולגריה רילסקי ספורטיסט | 72 | 71 | 143 |
עמוס ברעם

| --- | --- |
אין תמונה חופשית
 לידה:  1937 (בן 87 בערך) נְתַנְיָה, פלשתינה (א"י) 
 מדינה:  ישראל 
 השתייכות:   צבא הגנה לישראל
 תקופת הפעילות:  1954–1984 (כ־30 שנה)
 דרגה:   תת-אלוף
 תפקידים בשירות
 מפקד גדוד 334 מפקד ביסל"ת ראש מטה פיקוד הצפון  עוזר ראש אג"ם
 פעולות ומבצעים
   מלחמת סיני   מלחמת ששת הימים   מלחמת ההתשה   מלחמת יום הכיפורים   מלחמת לבנון
 תפקידים אזרחיים
 מנכ"ל התאחדות הקבלנים
 
עמוס ברעם (נולד ב-1937) הוא קצין צה"ל בדימוס בדרגת תת-אלוף, שירת כמפקד בית הספר לתותחנות שדה, ראש מטה פיקוד הצפון, עוזר ראש אג"ם וראש מינהל הסגל. כיהן כמנכ"ל התאחדות הקבלנים.
ביוגרפיה

ברעם גדל בנתניה, למד בבית ספר ביאליק ובתיכון ע"ש טשרניחובסקי והיה בן כיתתו של צבי בר.
התגייס לצה"ל ב-1954 ושירת בחיל התותחנים. במלחמת סיני שימש ממלא מקום מפקד סוללה בגדוד 403. ב-1961 מונה למפקדו הראשון של גדוד 425, גדוד תותחנים מוצנח. ב-1965 מונה לסגן מפקד גדוד 403, במלחמת ששת הימים שירת באוגדה 38 תחת פיקודו של אריאל שרון ושימש סגנו של יעקב עקנין מפקד האגד הארטילרי של האוגדה, וכמפקד מרחב ארטילרי. במלחמת ההתשה שירת כמפקד גדוד 334, גדוד מרגמות כבדות מתנייעות. במלחמת יום הכיפורים היה מפקד בית הספר לתותחנות שדה וארגן על בסיס חניכי ומדריכי בית הספר גדודים שהצטרפו ללחימה. ב-1975 מונה לקצין אג"ם של פיקוד הצפון. ב-1977 נשלח לדרום אפריקה בימי האפרטהייד כנספח צבאי וסייע לנשיא מרה פיליון בארגון הצבא שהגן על עליונות הלבנים כנגד הרוב השחור, לדבריו ללא שום נקיפות מצפון. ב-1979 מונה לראש מטה פיקוד הצפון ובאוקטובר 1981 מונה לעוזר ראש אג"ם. בתפקידן האחרון בשירות הקבע שירת כראש מינהל הסגל, הוא נאלץ לפרוש ב-1984 בעקבות החלטה להעמידו לדין על חריגה מסמכות בנושא קידום בדרגות.
לאחר שחרורו כיהן כנספח מסחרי בסינגפור. בשנים 1989 עד 1997 כיהן כמנכ"ל התאחדות הקבלנים, תקופה שהתאפיינה בגל העלייה מברית המועצות.
הערות שוליים

↑  צבי בר, כמו צמח בר, הוצאת משרד הביטחון, עמ' 54
↑  מלחמת ששת הימים, אתר חיל התותחנים ועמותת יד התותחנים
↑  הקרב על דרום לבנון, אתר חיל התותחנים ועמותת יד התותחנים
↑  תא"ל (מיל') אורי מנוס, צוערי קורס קצינים במפקד הבין-דורי, ביטאון תמיד תותחן 56, מאי 2014
↑  אלון ליאל, צדק שחור: המהפך הדרום־אפריקני, הוצאת הקיבוץ המאוחד, 1999, עמ' 114
↑  Sasha Polakow-Suransky, The Unspoken Alliance, Vintage Books, 2010, עמ' 98-99
↑  ראש מנהל הסגל חרג מסמכות ופורש מצה"ל, מעריב, 8 באוגוסט 1984
↑  אלעזר לוין, ‏עמוס ברעם, מנכ"ל התאחדות הקבלנים הפורש, ימשיך לקבל שכר במשך שנה, באתר גלובס, 18 בדצמבר 1997
סרג' טנקיאן

| --- | --- |

סרג' טנקיאן
 לידה:  21 באוגוסט 1967 (בן 57) ביירות, לבנון לבנון
 שם לידה:  Սերժ Թանգեան 
 מוקד פעילות:  ארצות הברית ארצות הברית
 תקופת הפעילות:  מ-1992
 מקום לימודים:  Rose and Alex Pilibos Armenian School 
 עיסוק:  מוזיקאי, כותב, מלחין, גיטריסט, קלידן, מפיק מוזיקה, משורר, פעיל פוליטית
 סוגה:  רוק אלטרנטיבי הארד רוק הארדקור פאנק מטאל אלטרנטיבי  הבי מטאל רוק סימפוני
 סוג קול:  בריטון גבוה 
 שפה מועדפת:  אנגלית, ארמנית, ערבית 
 כלי נגינה:  קלידים, פסנתר, גיטרה קלאסית, גיטרה באס, גיטרה חשמלית, סינתיסייזר, מכונת תופים, טרמין, מלודיקה
 חברת תקליטים:  Columbia Reprise, American Serjical Strike Axis of Justice
 פרסים והוקרה:  פרס גראמי 
 System of a Down Serj Tankian
 פרופיל ב-IMDb
 
סֵרג' טַנקיַאן (Serj Tankian; נולד בביירות ב-21 באוגוסט 1967) הוא אקטיביסט, מוזיקאי, כותב, נגן, משורר ופעיל פוליטי, ממוצא ארמני-אמריקאי. ידוע בעיקר כסולן הראשי, כותב ונגן הקלידים של להקת המטאל זוכת פרס גראמי – סיסטם אוף אה דאון.
ב-2002, הקימו טנקיאן והגיטריסט של להקת רייג' אגיינסט דה מאשין טום מורלו ארגון פוליטי ללא מטרת רווח שנקרא "אקסיס אוף ג'סטס" (בתרגום חופשי: ציר הצדק). במהלך הקריירה המוזיקלית שלו, טנקיאן הוציא 5 אלבומים עם להקת סיסטם אוף אה דאון, אלבום נוסף עם המוזיקאי הארמני ארטו טונקבויאקייאן (serart) ושני אלבומי סולו (Elect the Dead ו-Imperfect Harmonies) אשר פרט לכתיבה ולהלחנה, גם נוגנו כמעט במלואם על ידי טנקיאן. טנקיאן נבחר למקום ה-26 כ"סולן המטאל של כל הזמנים" במגזין "היט פאראדר".
ביוגרפיה > חיו המוקדמים

סרג' טנקיאן נולד ב-21 באוגוסט 1967, למשפחה ארמנית אשר בביירות, לבנון. הוא ומשפחתו היגרו ללוס אנג'לס בשנת 1975.
ביוגרפיה > סויל וסיסטם אוף אה דאון

בשנת 1992 פגש סרג' את דארון מאלכיאן באולפן חזרות שהם חלקו, אף על פי שהיו חלק משתי להקות שונות. סרג' ניגן בקלידים באותה הלהקה, ודארון היה סולן בלהקה השנייה. לאחר ההיכרות הם הקימו ביחד להקה חובבנית בשם "סויל" (Soil). סרג' היה הסולן ונגן הקלידים, ודארון הגיטריסט. יחד איתם היו בהרכב דומינגו לארניו (תופים) ודייב יאקופיאן (באס). באותם הימים סרג' ודארון הכירו את שאבו אודאג'יאן (Shavo Odadjian), אשר לימים היה נגן הבאס בלהקת סיסטם אוף אה דאון. לאחר שנה מיום הקמת הלהקה, ב-1994, דייב ודומינגו עזבו את הלהקה, מכיוון שחשבו שהלהקה נועדה להיכשל.
לאחר מכן הלהקה התפרקה, וסרג' ודארון הקימו להקה חדשה יחד עם שאבו בשם "סיסטם אוף אה דאון" (System of a Down). מקור השם בפיוט שכתב דארון שנקרא "Victims of the Down". שאבו טען שהמילה 'מערכת' (System) תהיה קליטה יותר מ 'קורבנות' (Victims). נוסף על כך חברי הלהקה רצו שהדיסקים שלהם בחנויות התקליטים יהיו ליד להקת "סלייר". שאבו היה במקור מנהל הלהקה, אבל בסופו של דבר נכנס להרכב הלהקה כנגן באס. דארון לאחר מכן פנה אל חברו, אשר ניגן עמו בלהקה חובבנית עוד בגיל 15, כדי להצטרף ללהקה כמתופף. בסופו של דבר פגיעת יד אילצה את דארון להחליפו במתופף הנוכחי ג'ון דאלמיאן.
ביוגרפיה > עבודות נוספות

במהלך שנות הפעילות של סיסטם אוף אה דאון סרג' היה פעיל כסולן זמני בלהקות נוספות כגון: "משרום קולט" (Mushroom Cult) של "דוג פאשיון דיסקו" (Dog Fashion Disco). סרג' גם שר כסולן ליווי בלהקת "הד פי" (Hed PE) לשיר שנקרא "פיל גוד" (Feel Good). היום סרג' פעיל גם כמפיק אלבומים, והפיק את האלבום "Enter the Chicken" על ידי האמן באקטהד, וגם שימש כזמר רקע לחלק משריו כגון: We Are One, Coma, ו Waiting Hare.
לסרג' יש גם חברת הפקת אלבומים הנקראת Serjical Strike Records, אשר באמצעותה סרג' מאפשר לאמנים אשר נדחו על ידי החברות הגדולות להוציא אלבומי מוזיקה. האמנים אשר מבקשים להוציא אלבום דרך Serjical Strike Records הם אמנים אשר לא נחשבים לחלק מהזרם הרגיל של המוזיקה, "המיינסטרים", ולרוב זאת הסיבה שבגללה נדחו מלכתחילה. האלבום הראשון שיצא תחת חברתו של סרג' היה האלבום Serart, אלבום של סרג' עצמו ומוזיקאי ארמני בשם ארטו טונקבויאקייאן. סרג' גם יצר שיר לסרט V for Vendetta אשר נקרא Bird Of Paradise.
בשנת 2005 השתתף ברצועה "Coma" עם עזאם עלי, שנכללה אחר כך ב-Enter the Chicken של באקטהד. ב-2007 סרג' הלחין וכתב את The Essence of Tequila ו-Chicakong לפסקול משחק המחשב "סטרנגלהולד" (Stranglehold).
כמו כן סרג' שר עם ההרכב הצרפתי "לס ריטה מיטסוקו" את השיר Terminal Beauty. נוסף על כך, סרג' שר עם הלהקה Fair to Midland במהלך מופע חי את השיר Walls of Jericho (חומות יריחו), שיר שר נחשב ללהיט גדול מאוד בקרב המעריצים.
חבר טוב של סרג' הוא דיראן נובואר, במאי צרפתי אשר לוקח חלק בפרויקטים של סרג'. דיראן ניגן בגיטרה בשיר של סרג' Saving Us מאלבום הסולו של סרג' Elect the Dead, וביים את הקליפ לשיר Baby.
לסרג' אלבום סולו נוסף, שני במספרו. אלבום זה רחוק מהמטאל ומרוק כבד, וקרוב יותר לסגנון ג'אז וסימפוניה. סרג' הוציא לאור שיר חדש בשם "פחדים" (Fears) בנובמבר 2008.
סרג' אמר בריאיון ל"פעימות הרדיו" ("The Pulse of Radio") שרגעי השיא בשמונת החודשים האחרונים שלו בדרכים יתועדו לDVD, יחד עם מופע חי ו"מאחורי הקלעים". סרג' גם הוציא לאור דיסק DVD שלו במופע חי יחד עם "סימפונית אוקלנד", תחת השם Elect the Dead Symphony.
בימים אלו סרג' כותב ביחד עם המחזאי סטיבן סאטר מחזה מוזיקלי מבוסס על הטרגדיה "יוון העתיקה".
לכבוד העונה האחרונה של משחקי הכס (סדרת טלוויזיה), הקליט סרג' ביצוע מיוחד לשיר Rains of Castamere יחד עם מלחין פסקול הסדרה, ראמין דג'וואדי.
בשנת 2014, הקליט סרג' ביחד עם הדי ג'יי האיטלקי בני בנאסי את השיר "Shooting Helicopters"
להקת F.C.C

להקת ה-F.C.C – Flying Cunts of Chaos היא להקת הליווי של סרג' בהופעות חיות בלבד, שמופיעה איתו עד היום.
להקת F.C.C > חברי הלהקה

מריו פגליאריולו – באס
ארווין קהקיקאן – קלידים, פסנתר, סינתיסייזר
טרוי זיגלר – תופים
דן מונטי – גיטרה
ג'ף מאלו – גיטרה (2008–2009)
להקת F.C.C > חברים לשעבר

לארי לה לונדה – גיטרה (2007–2008)
דיסקוגרפיה > System of a Down

System of a Down 1998
Toxicity 2001
Steal This Album! 2002
Mezmerize 2005
Hypnotize 2005
דיסקוגרפיה > אלבומי סולו

Elect the Dead 2007
Imperfect Harmonies 2010
Harakiri 2012
Elasticity 2021
נקודות מבטו ואקטיביזם

סרג' עוסק גם בפעילות פוליטית. יחד עם טום מורלו הם הקים את הארגון Axis of Justice (ציר הצדק) שמטרתה הרשמית היא להילחם למען צדק חברתי. סרג' הוא תושב ניו זילנד, ובבעלותו מגורים נוספים. בעבר נפוצו שמועות מוטעות בנוגע לכוונותיו של סרג' להישאר בניו זילנד, עד סיום המלחמה בעיראק, אבל הוא הצהיר רשמית בראיון שאין לו כוונה לעשות זאת. לעיתים קרובות מאוד סרג' מתבטא בראיונות, ובפלטפורמות חברתיות כגון טוויטר, פייסבוק ואינסטגרם בנושאי אלימות ואי צדק בעולם.
התמקדות האקטיביזם שלו הייתה ועודנה בצדק למען העם הארמני ולקיפוחו בקרב מדינות העולם, מדי פעם מתבטא על פוליטיקה אמריקאית, ומחזיק דעות מאוד ליברליות. בראיון בארצות הברית נשאל במי הוא תומך פוליטית: הוא ענה שאף פוליטיקאי לא באמת משביע את רצונו ואם יצטרך לבחור פוליטיקאי שמייצג אותו, הכי קרוב לכך יהיה ברני סנדרס.
הוא לא מתבייש לדבר בצורה קשה מאוד על טורקיה, אזרבייז'ן, ארצות הברית וישראל והוא מבקר נחרצות את תרומתם לסבל מדינת ארמניה כיום, בעיקר בעקבות מלחמת נגורנו קרבאך השנייה.
אין לו שנאה כלפי אזרחים של מדינות כגון טורקיה או ישראל באופן ספציפי, אלא כנגד הממשלות "הרקובות".
יש לו חילוקי דעות קשים אך מתורבתים עם חברו ללהקה, ג'ון דולמאיאן, שדוגל בדעות מאוד שמרניות ואף צידד בטראמפ מספר פעמים ברשתות החברתיות,
מעריצים רבים של סיסטם יצאו כנגד ג'ון, וסרג' למרות שגם הוא בעצמו לא בחל מלבקר אותו בפומבי יצא להגנותו של ג'ון בטענה ש "אני וג'ון לא מסכימים על מילה בפוליטיקה האמריקאית אך אנחנו אחים בנשמה, קרובי משפחה [שתי נשותיהם אחיות], ותמיד היינו שותפים קרובים במלחמה התודעתית למען העם הארמני ואנו שותפים בדעותינו על הפוליטיקה הארמנית".
נקודות מבטו ואקטיביזם > ארגונים למען זכויות החיות

בשנים האחרונות טנקיאן תורם ופעיל בארגונים למען זכויות החיות. כמו כן הפך לצמחוני, ומחזיק בדעות נגד הקמת בתי מטבחיים תעשייתיים. בראיון שנתן לארגון אנשים למען יחס מוסרי לבעלי חיים סרג' גם הצהיר שהשינוי שלו נבע גם מ"סבב הופעות וזבל אכיל ונגיש הנלווה לכך" סרג' גם הרגיש שאכילת אוכל מהיר "אינסטינקטיבי במקצת". לטענתו של סרג' הוא מרגיש את הצורך לכבד את שאר הבריות.
ביולי 2009 סרג' חתם על עצומה מטעם PETA נגד שיטות השחיטה של תרנגולות בבתי השחיטה של KFC (עוף מטוגן בסגנון קנטקי).
נקודות מבטו ואקטיביזם > נקודת מבטו על דת

טנקיאן אמר בראיון כי יש לו "אותה דת כמו העץ ההוא שם". לדבריו, "זה שילוב של רעיונות אינדיאנים, בודהיסטים וטרנסצנדנטליים. אני אוהב לחשוב על כדור הארץ כאמא. אני אוהב לחשוב על שמים כסבא. אלוהים שימש כדרך לרצות מניעים נסתרים." בראיון אחר הוא אמר, "אני מאוד מאמין שלאוכלוסיות הילידים הייתה הבנה ממש אינטואיטיבית למה אנחנו כאן. ואנחנו מנסים להשיג את אותה הבנה באמצעות פסיכולוגיה ואינטלקט בציוויליזציה המודרנית."
פרסים ומועמדויות

2002 – להקת System of a Down הייתה מועמדת לפרס גראמי בקטגוריית ביצוע המטאל הטוב ביותר לשיר Chop Suey!‎
2003 – להקת System of a Down הייתה מועמדת לפרס גראמי בקטגוריית ביצוע הארד רוק הטוב ביותר לשיר Aerials
2005 – להקת System of a Down זכתה בפרס Europe Music Awards בקטגוריה ביצוע אלטרנטיבי הטוב ביותר
2006 – להקת System of a Down זכתה בפרס גראמי בקטגוריית ביצוע הארד רוק הטוב ביותר לשיר B.Y.O.B
2006 – להקת System of a Down זכתה בפרס ה-MTV (MTV Good Woodie Award) לשיר 'Question!‎
2006 – השיר "Toxicity" הגיע למקום ה-14 ברשימת 40 שירי המטאל הטובים ביותר (VH1 Top 40 Metal Songs list)
2007 – להקת System of a Down הייתה מועמדת לפרס גראמי בקטגוריית ביצוע הארד רוק הטוב ביותר לשיר Lonely Day
הערות שוליים

↑  "BUCKETHEAD/SERJ TANKIAN Collaboration Posted Online". BLABBERMOUTH.NET (באנגלית אמריקאית). 5 באוקטובר 2005. נבדק ב-8 בספטמבר 2017. {{cite news}}:  (עזרה)
↑
אתר ציר הצדק
↑ MTV סיקור של האכלת הומלסים בסנטה מוניקה
אתר Serjical Strike Records
| סיסטם אוף אה דאון |
| --- | --- | --- |
דארון מאלכיאן • סרג' טנקיאן • שאבו אודאג'יאן • ג'ון דאלמיאן
אונטרוניק חצ'טוריאן
| אלבומי אולפן | System of a Down (1998) • Toxicity (2001) • Steal This Album! (2002) • Mezmerize (2005) • Hypnotize (2005) |  |
| מיני אלבומים | Untitled 1995 Demo (1995) • Demo Tape 1 (1995) • Demo Tape 2 (1996) • Demo Tape 3 (1997) • Demo Tape 4 (1997) • Storaged Melodies (2002) |  |
| סינגלים | Sugar • Spiders • Chop Suey! • Toxicity • Aerials • Innervision • Boom! • B.Y.O.B. • Question! • Hypnotize • Lonely Day • Kill Rock 'n Roll |  |
| סיבובי הופעות | Mezmerize / Hypnotize Tour • System of a Down Reunion Tour • Wake Up The Souls Tour |  |
קטגוריה:System of a Down • פורטל:הבי מטאל
| --- | --- |
בקרת זהויות :  PLWABN: 9810656843105606  BnF: cb14053592b (data)  GND: 135522722  ISNI: 0000 0001 1488 647X  LCCN: no2002098191  MusicBrainz: e471b63c-c3b5-4f62-a971-cd0b2273838f  NKC: js20080104002  VIAF: 22345165   WorldCat (עם VIAF): 22345165 
סרג' טנקיאן, 2006.
ערבל תדר

ערבל תדר
ערבל תדר הוא רכיב אלקטרוניקה לא ליניארי היוצר מכפלת תדרים במוצאו בהתאם לתדרים במבואו.
ברוב המקרים ערבל התדר יקבל במבואו שני תדרים, f1 ו-f2, ויצור במוצא את הסכום של f1 + f2 וההפרש של f1 - f2.
השימוש בערבל תדר הוא בעיקר בהמרת אות בתדר נמוך (BASEBABND) לתדרי שידור, או בהמרת אות נקלט מתדר גבוה לתדר נוח לקליטה.
עם כניסתם של דוגמים ספרתיים בתדרים ורוחבי סרט גבוהים לתחום השידור והקליטה המודרני, השימוש בערבלי תדר פחת אך עודנו קיים.
ראו גם

סירקולטור
ספריית פרנקל

ספריית פרנקל הייתה ספרייה עשירה וידועה בעולם של יודאיקה, כתבי יד יהודיים וספרים מראשית ימי הדפוס בווינה שבאוסטריה. הספרייה, שהייתה שייכת לרב דוד פרנקל ונוהלה על ידו, הוחרמה על ידי הנאצים ב-1938 ומאז לא נודעו עקבותיה.
היסטוריה

במשך תקופה של כ-40 שנה, מתחילת המאה ה-20, תרו דוד פרנקל ובני משפחתו אחרי ספרים יהודיים עתיקים. הם נסעו לאיטליה, רוסיה, מצרים, סוריה, ארץ ישראל, אפגניסטן, עיראק, ותוניסיה וקנו ספרים נדירים, כתבי יד וטקסטים שונים ומכרו אותם לספריות ידועות כגון הספריות של אוניברסיטת אוקספורד, אוניברסיטת קיימברידג', אוניברסיטת הרווארד ואוניברסיטת ייל. חלק מהספרים, בהם ספרים מהמאה ה-15 נותרו בספרייה בווינה, לרבות כתב יד, יחיד במינו, של הרמב"ם.
ב-2 במאי 1938 הגיע אדולף אייכמן לספרייה והודיע למשפחה כי כל הספרייה מוחרמת. הגסטפו הכניס את תוכן הספרייה ל-56 ארגזי ענק והעביר אותם למקום בלתי ידוע. למרות חיפושים אינטנסיביים מאז תום מלחמת העולם השנייה לא נודע מה עלה בגורל הספרים.
נכדתו של דוד פרנקל, פולה פרנקל, לימים הרבנית פולה ריבקין אשתו של הרב הראשי של סנט לואיס שלום ריבקין, ניצלה מהשואה כשהועברה לבריטניה במסגרת הקינדר-טרנספורט. היא התמידה בחיפושים ולפני כמה שנים הצביעו החיפושים על הארכיון הלאומי במוסקבה כיעד אפשרי אליו הועברו הספרים. נשיא רוסיה ולדימיר פוטין הבטיח בביקורו באוסטריה כי רוסיה תחזיר לאוסטריה כל רכוש אוסטרי הנמצא ברשותה. צוות אוסטרי נשלח למוזיאון במוסקבה, אך העלה חרס בחיפושיו אחר הספרים. ואולם, הצוות מצא בארכיון קטלוגים שנתיים והתכתבויות על הספרים בספרייה, מהם ניתן ללמוד על תכולתה העשירה.
ראו גם

ספריית שטראשון
לקריאה נוספת

Evelyn Adunka, The Robbery of the Books
הרבנית פולה ריבקין, נכדתו של דוד פרנקל, St. Louis Jewish Light,‏ 25 במרץ 2009
סרז' איב איילי

סרז' איב איילי (בצרפתית: Serge Yves Ayeli; נולד ב-23 באוגוסט 1981) הוא כדורגלן עבר מחוף השנהב ששיחק כחלוץ.
קריירה

איילי התחיל את הקריירה שלו בניס הצרפתית. בשנת 2003 הושאל לשאטורו. לאחר ששוחרר מניס, חתם בלוריאן ולאחר חצי עונה חתם בעירוני קריית שמונה. בקיץ 2006 חתם בהפועל חיפה. כבר בהופעת הבכורה שלו במועדון קיבל כרטיס אדום במשחק ההפסד 3-0 להפועל אשקלון. ב-9 באוקטובר 2006 הבקיע את שער הבכורה שלו בהפועל חיפה בניצחון 0-2 נגד הפועל ניר רמת השרון במסגרת גביע הטוטו. 5 ימים לאחר מכן הבקיע את שער הבכורה שלו בליגה בניצחון 1-3 נגד הפועל עכו. ב-13 באפריל 2007 הבקיע צמד בניצחון 1-4 נגד הפועל רעננה עד לסיום העונה הבקיע 7 שערים בליגה. בקיץ 2007 חתם בהפועל רעננה במדיה כבש 8 שערים ב-28 הופעות בליגה. בקיץ 2008 חתם במכבי אחי נצרת. בעונת 2008/2008 הבקיע 13 שערים והיה מלך השערים של המועדון ומקום שני במלך השערים של הליגה כולה והיה שותף גם לחזרה של המועדון לליגת העל.
בקיץ 2009 חתם בהפועל רמת-גן גבעתיים שהייתה התחנה הראשונה שלו בליגת העל. ב-29 באוגוסט 2009 ערך את הופעת הבכורה שלו בליגת העל. ב-28 בנובמבר 2009 הבקיע את שער הבכורה שלו בליגת העל בתיקו 1-1 נגד הפועל חיפה. את עונת 2010/2011 התחיל בבית"ר ירושלים, אך לא הצליח להשלים 90 דקות ולו במשחק אחד, ובינואר של אותה עונה חתם בהפועל אשקלון עימה ירד בסיום העונה לליגה הלאומית.
בקיץ 2011 חזר למכבי אחי נצרת במדיה הבקיע 12 שערים בליגה ועוד שלושער במשחק גביע הטוטו בעונתו הראשונה בקדנציה זו. עונה לאחר מכן המשיך להצטיין במדי הקבוצה כאשר כבש 11 שערים בליגה. בקיץ 2013 חתם בהפועל בני לוד אך לא הצליח להטביע את חותמו והבקיע רק 6 שערים. בקיץ 2014 חתם במכבי יבנה ובינואר שלאחר מכן חתם בהפועל ירושלים.
חיים אישיים

בשנת 2011 התחתן עם הדוגמנית ניראל קאראנתינג'י.
סרוקומלה

| --- | --- |

 מדינה:  פולין פולין
 פרובינציה:  לובלין (פרובינציה) לובלין
 מחוז:  לוקוב
 אוכלוסייה:  ‏
  ‑ בכפר:  954 (31 במרץ 2021)
 קואורדינטות:  51°42′00″N 22°19′00″E﻿ / ﻿51.7°N 22.31667°E﻿ / 51.7; 22.31667 
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיסרוקומלה(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיסרוקומלה(למפת פרובינציית לובלין רגילה) לובלין חלם זמושץ' ביאלא פודולסק  שווי. פ. פודקרפצקיה בלארוס אוקראינה מזוביהסרוקומלה(למפת פרובינציית לובלין מוגדלת) לובלין חלם זמושץ' ביאלא פודולסק  שוויינטו. פוד. פודקרפצקיה בלארוס אוקראינה מזוביהסרוקומלה  he tabBackground:;tabBorder:#aaa;defaultTab:0;
סרוקומלה (בפולנית: Serokomla) הוא כפר במחוז לוקוב שבפרובינציית לובלין בפולין, כ-25 ק"מ דרומית ללוקוב, בו התקיימה עד השואה קהילה יהודית קטנה.
תולדות היישוב

סרוקומלה נזכר מהמאה ה-16 ככפר בבעלות אצולה, ובשנת 1573 הוענקו ליישוב זכויות עיר.
בשנת 1760 נבנתה בכפר כנסייה. בשנת 1815 נכלל היישוב בתחום פולין הקונגרסאית, ובשנת 1869, בעקבות מרד ינואר, ניטל מהיישוב מעמדו העירוני.
יהודי סרוקומלה

יהודים התיישבו בכפר בראשית המאה ה-19, ובתחילת המאה ה-20 התקיימה במקום קהילה יהודית קטנה. עם פרוץ מלחמת העולם השנייה ישבו בכפר כ-200 יהודים, חלקם פליטים.
ביום כיפור תש"ג, 22 בספטמבר 1942, ריכזו שוטרים גרמנים את בין 200 ל-300 היהודים שנמצאו בכפר בכיכר השוק בו, ורצחו אותם בקבוצות של עשרים איש בחורשה סמוכה, בטבח שנמשך 11 שעות. בד בבד ערכו הגרמנים מצוד אחר יהודים מסתתרים ביישוב. יהודים בודדים מהכפר הצליחו להימלט מהאקציה ליערות הסביבה, ולחבור ליחידת פרטיזנים יהודים, בפיקודו של דוד ויינשטיין.
סופרים ושמות עט שלהם

רשימה זו מציגה את שמותיהם של סופרים שפרסמו את כתביהם תחת שם עט, ובדרך כלל נודעו בעיקר בשם העט.
אוסטרליה

| --- | --- |
שם רשמי: שם עט
ג'יליאן רובינשטיין (Gillian Rubinstein): ליאן הרן (Lian Hearn)
אוקראינה

| --- | --- |
שם רשמי: שם עט
לריסה פטריבנה קוסץ'-קביטקה (Лариса Петрівна Косач-Квітка): לסיה אוקראינקה (Леся Українка)
מלכה שכטמן: בת-חמה (משוררת עברייה)
איטליה

| --- | --- |
שם רשמי: שם עט
אהרון אטורה שמיץ (Aron Ettore Schmitz): אִיטלוֹ זבבוֹ (Italo Svevo)
קרלו לורנציני (Carlo Lorenzini): קרלו קולודי (Carlo Collodi)
(סופרת ידועה שאינה מוכנה לחשוף את זהותהּ או תמונתהּ): אלנה פרנטה (Elena Ferrante)
ארצות הברית

| --- | --- |
שם רשמי: שם עט
ויליאם סידני פורטר (William Sydney Porter): או. הנרי (O. Henry)
עדנה סנט וינסנט מיליי (Edna St. Vincent Millay): ננסי בּוֹיְד (Nancy Boyd) (רק ביצירות הסיפורת)
מוריס וינצ'בסקי (לאופולד בן-ציון נובחוביץ'): בן נץ (סופר יידיש; פעל גם בלונדון)
מאקס בוקאנסקי: בן פורת (סופר יידיש)
תאודור סוס גייזל (Theodor Seuss Geisel): דוקטור סוס (Dr. Seuss)
יצחק בשביס-זינגר: בשביס, ורשבסקי, ד. סגל
סמואל לנגהורן קלמנס (Samuel Langhorne Clemens): מארק טוויין (Mark Twain)
הרמן יבלוניק: הרמן יבלוקוף (הערמאַן יאַבלאָקאָף; Herman Yablokoff) (משורר יידיש)
משה אברהם כץ (Moris (Moshe) Abraham Katz): אלף כץ (אַלעף קץ; Aleph Katz) (משורר ומחזאי יידיש)
ג'ון גריפית צ'ייני (John Griffith Chaney): ג'ק לונדון (Jack London)
יצחק רייז: משה נדיר (נאדיר); וכן: יצחק בן מאיר, רינאלדו, משה רייז, יצחק נדיר (סופר יידיש)
פול לינברגר (Paul Myron Anthony Linebarger): קורדוויינר סמית (Cordwainer Smith)
פיליפ קינדרד דיק (Philip Kindred Dick): ריצ'רד פיליפס (Richard Phillips)
פרדריק דנהי (Frederick Dannay) ומנפרד ב. לי (Manfred B. Lee): אלרי קווין (Ellery Queen )
ג'ורג' קוקרופט (George Coockcroft): לוק ריינהרט (Luke Rhinehart)
ג'ים גרנט (Jim Grant): לי צ'יילד (Lee Child)
בריטניה

| --- | --- |
שם רשמי: שם עט
אריק ארתור בלייר (Eric Arthur Blair): ג'ורג' אורוול (George Orwell)
מרי אן אוונס (Mary Anne Evans): ג'ורג' אליוט (George Eliot)
ג'יימס אלפרד ווייט (James Alfred Wight): ג'יימס הריוט (James Herriot)
ססילי איזבל פיירפילד (Cicely Isabel Fairfield): רבקה וסט (Rebecca West)
סמואל יוד (Samuel Youd): ג'ון כריסטופר (John Christopher)
דייוויד ג'ון מור קורנוול (David John Moore Cornwell): ג'ון לה קארה (John Le Carré)
צ'ארלס לוטווידג' דודג'סון (Charles Lutwidge Dodgson): לואיס קרול (Lewis Carroll)
הארי פטרסון (Harry Patterson): ג'ק היגינס (Jack Higgins)
ג'ואן רולינג (Joan Rowling): ג'יי קיי רולינג (JK Rowling), רוברט גלבריית' (Robert Galbraith)
אריקה לנרד (Erika Leonard): אי. אל. ג'יימס (E. L. James)